26.+januar+-+onsdag

"Det var positivt at Janne kom", var det første Rune påpekte. Det har nemlig vært vanskelig med prosjektrapportjobbing når 1 av 3 har vært borte i to dager. Å samkjøre ting via telefon fungerer dessverre ikke like godt som når vi sitter rundt samme bord. Janne hadde jobbet selvstendig hjemme pga sykdom, men både Rune og Silje B, som også arbeider med prosjektrapporten, oppga at det hadde fungert litt uheldig med tanke på framgang. De satt fast i struktur- og oppsettsdiskusjoner som ble mye vanskeligere når én manglet. "Hvordan løste dere det da?" "Me løste jo ikkje det", sier Silje B. Det var særlig problematisk med tanke på å vite hva de andre faktisk holder på med, som blir ekstra sentralt når tre stykker arbeider med samme tekst. Janne prøvde å legge inn små oppdateringsbeskjeder i strukturoppsettet i dropbox for å kommunisere til resten nøyaktig hva hun holdt på med hjemmefra, men det nådde ikke gjennom til de andre at hun brukte dette som kommunikasjonsredskap, og ergo fungerte det dårlig. Men etter i dag, når alle har møttes igjen og de siste informanter har kommet inn og blitt strukturer, begynner vi endelig å se en helhet i prosjektrapporten!

Janne spør Camilla og Silje J "hvordan dagens gruppeprosess for deres del har påvirket arbeidet". "Minimalt med gruppeprosess i dag, vi er så selvstendige selv om vi jobber med samme tekst, og det fungerer godt for det vi jobber med nå med prosessrapporten!" svarer Camilla da.

Kommentar fra Runar: Jeg vet ikke hvor langt dere er kommet med prosessrapporten, men dere kan reflektere over dette i prosessrapporten. På den måten vil dere kunne dra fordeler av å ha erfart at medlemmer av gruppen kan bli syke. Husk å få med både refleksjon og aksjon i så fall.

Utover det blir dette den siste tilbakemeldingen på logg framover. Lykke til videre!

/Runar